Ako ti se dešava da jedeš i kada nisi stvarno gladna, već kada si pod stresom, umorna, neraspoložena ili ti jednostavno treba uteha, ovaj izazov će ti pomoći da otkriješ šta stoji iza tih trenutaka. Izazov traje 15 dana i kroz kratke dnevne zadatke pomaže ti da razlikuješ fizičku glad od emocionalnog impulsa, prepoznaš situacije i osećanja koja te najčešće vode ka hrani i napraviš svoju mapu emocionalne gladi. Za ovih 15 dana bolje ćeš upoznati svoje reakcije i lakše primećivati kada posežeš za hranom zbog gladi, a kada iza toga stoji nešto sasvim drugo. Ukoliko imaš nedoumice da li je ovaj izazov baš za tebe, javi se svom Psihologu u chatu 1:1.